**MAŽEIKIŲ RAJONO PEDAGOGINĖS PSICHOLOGINĖS TARNYBOS VEIKLOS SRIČIŲ, KURIOSE EGZISTUOJA DIDELĖ KORUPCIJOS PASIREIŠKIMO TIKIMYBĖ,**

**VERTINIMO IŠVADA**

 Vadovaujantis Lietuvos Respublikos korupcijos prevencijos įstatymu 2002 m. gegužės 28 d. Nr. IX-904 (suvestinė redakcija nuo 2022-01-01), Lietuvos Respublikos Seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015-2025 m. programos patvirtinimo“ bei kitais teisės aktais, atliktas Mažeikių rajono pedagoginės psichologinės tarnybos veiklos sričių, kuriose egzistuoja didelė korupcijos pasireiškimo tikimybė, vertinimas. Nustatytos veiklos sritys, kuriose egzistuoja korupcijos pasireiškimo tikimybė ir atliktas pasirinktų veiklos sričių, kuriose egzistuoja didelė korupcijos pasireiškimo tikimybė, vertinimas.

Įgaliotas asmuo, Inga Bareikienė, atliko korupcijos pasireiškimo tikimybės nustatymą aukščiau įvardintose įstaigos veiklos srityse.

 **Analizuojamas laikotarpis:** 2021 m. rugsėjo mėn. - 2022 m. spalio mėn.

**Vertintos veiklos sritys**

**1. Dėl viešųjų pirkimų vykdymo.**

Viešuosius pirkimus vykdė Mažeikių rajono pedagoginės psichologinės tarnybos direktoriaus 2018 m. kovo 21 d. įsakymu Nr. PT1-9 paskirta viešųjų pirkimų organizatorė Kristina Savickaitė. 2022 m. rugsėjo 1 d. įsakymu Nr. PT1-12 paskirta viešųjų pirkimų organizatorė Ingrida Burbienė. Paskirti asmenys yra nepriekaištingos reputacijos, pasirašę Nešališkumo deklaraciją ir Konfidencialumo pasižadėjimą. Viešieji pirkimai vykdomi vadovaujantis Mažeikių rajono pedagoginės psichologinės tarnybos direktoriaus 2019 m. balandžio 16 d. įsakymu Nr. PT1-8 patvirtintu ,,Mažeikių rajono pedagoginės psichologinės tarnybos mažos vertės pirkimų tvarkos aprašu“.

Informacija apie įstaigoje vykstančius ir įvykusius pirkimus, sudarytų sutarčių vertes, skelbiama įstaigos internetinėje svetainėje <https://www.ppt.mazeikiai.lm.lt> („Viešieji pirkimai“).

Vertinimo metu interesų konfliktų ir kitų Mažos vertės pirkimų organizavimo procedūrų pažeidimų nenustatyta.

**2. Dėl priėmimo į pareigas pagal darbo sutartį organizavimo ir kontrolės.**

Organizuojamos atrankos laisvoms pareigoms pagal darbo sutartį užimti skelbiamos įstaigos internetinėje svetainėje <https://www.ppt.mazeikiai.lm.lt> („Laisvos darbo vietos“) ir Lietuvos Užimtumo tarnybos tinklapyje [www.](http://www.ldb)uzt.lt. Darbuotojų, kuriems būtinas konkurso organizavimas į laisvas pareigas, buvo skelbiamas ir vykdomas Valstybės tarnybos portale [www.vdt.lt](http://www.vdt.lt) Laikomasi skelbimo apie laisvą darbo vietą terminų.

Vertinimo metu priėmimo į pareigas pagal darbo sutartį organizavimo ir kontrolės organizavimo procedūrų pažeidimų nenustatyta.

**3. Kreiptis ir informuoti dėl galimai esamo korupcijos pažeidimo galima šiais būdais:**

- tiesiogiai atvykus į tarnybą ir pateikiant rašytinį pranešimą tarnybos direktorei Linai Antanavičienei (Naftininkų g. 9, Mažeikiai);

- atsiuntus pranešimą paštu, adresu Naftininkų g. 9, Mažeikiai;

- el. paštu mazeikiuppt.direktore@gmail.com;

- telefonu 8 443 20341 (tarnybos direktorė Lina Antanavičienė).

**Išvada apie korupcijos pasireiškimo tikimybes Mažeikių rajono pedagoginėje psichologinėje tarnyboje:**

Skundų bei pareiškimų dėl galimų korupcinio pobūdžio nusikaltimų negauta. Valstybės kontrolė, Seimo kontrolieriai ar kitos kontrolės, priežiūros institucijos nevertino įstaigos veiklos pažeidimų.

Korupcijos pasireiškimo tikimybės vertinimo metu rizikos veiksniai Mažeikių rajono pedagoginėje psichologinėje tarnyboje nenustatyti.

*Mažeikių rajono pedagoginėje psichologinėje tarnyboje*

*Atsakinga už korupcijos prevenciją*

*Psichologė Inga Bareikienė*

*2022-11-03*